ბრიტანეთისათვის ბრძოლა
ბრიტანეთისათვის ბრძოლა (ასევე ცნობილი როგორც საჰაერო ბრძოლა ინგლისისთვის, გერმ. die Luftschlacht um England, ინგლ. the Air Battle for England) — სამხედრო კამპანია, მეორე მსოფლიო ომის ნაწილი, სადაც სამეფო სამხედრო-საჰაერო ძალები დიდ ბრიტანეთს იცავდნენ ნაცისტური გერმანიის ლუფტვაფესაგან. ითვლება პირველ მნიშვნელოვან სამხედრო კამპანიად ისტორიაში, სადაც მხოლოდ საჰაერო ძალები იბრძოდნენ. დიდ ბრიტანეთში ბძოლის პერიოდად ოფიციალურად არის აღიარებული 1940 წლის 10 ივლისიდან 1940 წლის 31 დეკემბრამდე პერიოდი, რომელიც ნაწილობრივ ემთხვევა გერმანულ ფართომასშტაბიან ღამის დაბომბვების სერია „ბლიცს“, რომელიც 1940 წლის 7 სექტემბრიდან 1941 წლის 11 მაისამდე გრძელდებოდა. გერმანელ ისტორიკოსებს მიაჩნიათ რომ „ბლიცი“ იყო ბრიტანეთის ბრძოლის ნაწილი და ბრიტანეთის ბრძოლა გრძელდებოდა 1940 წლის 10 ივლისიდან 1941 წლის 11 მაისამდე. ბრძოლას ეკპაჟის 4 127 წევრთან ერთად 14 286 მშვიდობიანი მოქალაქეც შეეწირა.